Kaasatavad isikud ja asutused

   09.02.2026 nr 7-7/18

Detailplaneeringu kehtetuks tunnistamine

Planeerimisseaduse § 140 lg 5 alusel teavitame, et Põhja-Sakala Vallavolikogu 29.01.2026 otsusega nr 24 tunnistati kehtetuks Suure-Jaani Vallavolikogu 28.12.2006 otsusega nr 124 kehtestatud Vihi küla Vanaõue detailplaneering.

Detailplaneeringu koostamine algatati Suure-Jaani Vallavolikogu 25.05.2006 otsuse nr 73 alusel eesmärgiga määrata Vanaõue puhkekeskuse väljaarendamiseks vajalikud ehitustingimused ja maakasutuse sihtotstarve.

Detailplaneeringu ala hõlmab Vihi külas asuvaid Antsuõue (katastritunnus 75901:002:0053), Vanaõue (katastritunnus 75901:002:0050) ja Tagaõue (75901:002:0071) kinnisasju ning nende lähiala.
Planeeringu kehtetuks tunnistamist taotles planeeringuala kinnisasjade omanik, kes ei soovi edaspidi detailplaneeringut kehtestatud kujul ellu viia ja edasisel arendustegevusel soovitakse lähtuda üldplaneeringuga määratud maa-alade kasutamis- ja ehitustingimustest. Üldplaneeringu kohaselt jääb detailplaneeringuga hõlmatud maa-ala äri maa-alale
ja maatulunduse maa-alale. 
Vastavalt valla üldplaneeringule ei jää Vihi küla detailplaneeringu koostamise kohustusega alale. 

Detailplaneeringu kehtetuks tunnistamine ei too kaasa majanduslikke, sotsiaalseid ja kultuurilisi mõjusid ega mõjusid looduskeskkonnale.

Planeeringu kehtetuks tunnistamise otsusega saab tutvuda https://www.pohja-sakala.ee/detailplaneeringute-kehtetuks-tunnistamine. 

Lugupidamisega

/allkirjastatud digitaalselt/
Kaja Notta
planeeringuspetsialist

510 6794
kaja.notta@pohja-sakala.ee